मुखʼनांदि,खौरां मेलाव राइजोनि गुबुन गुबुन जायगायाव राइजो - राजाया हमनानै पुलिसनो गथायना होनाय बांलादेशीफोरनि अनगायैबो सोरबा गुबुनारिफोरखौ राजखान्थिनि मुलाम्फानि थाखाय बबेबा जायगायाव फसंथाफिननानै दोनफिनबायनामा सोंथि दैखांनानै राइजोनि भट फारिलायाव मुं गैयै बेसेबा बांलादेशी मुछलमानफोर दं बेनि श्वेत - फारिलाय होनो थाखायबो बिश्व हिन्दु परिषदनि दैदेनगिरिफोरा खौरांगिरि मेलनि गेजेरजों तरुण गगै दैदेननाय कंग्रेस सोरखारखौ दाबि दैखाङो ।नोजोरथावनादि,बांलादेशी आरो गुबुनारिफोरा आसामाव सथबफैनानै बबेयाव मा खालामगासिनो दं होनना सोरखारखौ सोंथि दैखांबावनानै सोरखारि हिसाबै राइजोआव जेसेबां माद्राछा दं बेनि अनजिमाखौ सोरखारा फोरमायदोंब्लाबो बेनिख्रुइ बांसिन माद्राछा दं होनना फोरमायना माद्राछाफोरा आथिखालाव जिहादी जोनोम होग्रा चेन्टार जाबाय होनना बिश्व हिन्दु परिषदनि दैदेनगिरिफोरा बानबुंथिनानै जायखिजाया सोरखारि देहा फाहामसालिफोराव बांलादेशी गोर्बोआव थानाय बिमाखौ देहा फाहामथायनि थाखाय दोननो नाङा होनना बुङो ।